***כיסוי ביטוחי- חבות צד ג'***

פוליסת צד ג' מכסה אחריות של המבוטח כלפי אחרים לנזקים פיזיים/גופניים/רכושיים שגורם המבוטח. פוליסת צד ג' של הקיבוץ מכסה את הקיבוץ כלפי אחרים, **וגם כל אחד מחברים**, כאילו זו היתה פוליסה פרטית שלו.

אז מי הם צדי ג'? **כלפי הקיבוץ:** כל מי שאיננו "הקיבוץ" כלומר האגודה. גם החברים הם צדי ג' כלפי הקיבוץ (ובוודאי מי שאינם חברים). כלומר חבר שניזוק ברשלנות של הקיבוץ יכול לתבוע את הקיבוץ, ואם יוכיח (את הנזק ושהוא נגרם ברשלנות הקיבוץ) פוליסת צד ג' תפצה אותו.

**וכלפי החבר**: כל מי שיטען שהחבר גרם לו נזק ברשלנותו. לדוגמא, כלב של חבר נשך חבר אחר. אם הנינשך יתבע את בעל הכלב, פוליסת צד ג' (של הקיבוץ, שהיא גם שלו) תפצה את התובע.

הפוליסה מכסה גם נזקים שיגרום החבר מחוץ לקיבוץ (לא תאונות דרכים), לדוגמא, משפחה של חבר קיבוץ מתארחת בצימר , הצימר עולה באש ומוגשת תביעה כנגד המשפחה, פוליסת צד ג' "שלו" תכסה את הנזק שיוטל עליו.

**שימו לב: השתתפות עצמית 10,000 ₪.**

**גבולות אחריות המבטח למקרה בודד ולתקופה (שנה):**

40 מיליון ₪.

***הגדרת מקרה ביטוח והסיכונים המבוטחים:***

אירוע פיזי תאונתי בלתי צפוי, הנובע ממקור אחד או מסיבה מקורית אחת, שגרם ל:

* נזק-גוף, מוות, מחלה, פגיעה או ליקוי גופני, נפשי או שכלי
* נזק-פיזי הנגרם לרכוש המוחשי של הצד השלישי

***סיכונים שאינם מבוטחים:***

ראה פרק ג' בפוליסה המצורפת (עמודים 4-7).

\*הפוליסה מכסה גם את הקיבוץ ותאגידיו וגם את אוכלוסיית הקיבוץ באופן פרטני, לכן חלק מהסיכונים שאינם מבוטחים אינם רלוונטיים לחבותו של הפרט. יש לשים לב כי הכיסוי הביטוחי בפוליסה זו אינו כולל סיכונים אשר הפרט צריך לבטח באופן ספציפי (נזק כתוצאה מהפעלת כלי רכב- ביטוח רכב, נזק כתוצאה מעבודתו המקצועית של הפרט- ביטוח אחריות מקצועית וכד') הפירוט המלא כאמור בפרק ג' בפוליסה.

**מצורפת הפוליסה עצמה, מומלץ לעבור עליה ולהכיר את סעיפיה השונים, שכן הנ"ל הינו תקציר בלבד והתנאים הקובעים והמחייבים הינם תנאי הפוליסה. לכל שאלה ניתן לפנות לאופיר במשרד הכלכלי, טל' 0545618915, מייל:** **ofir.tz@yagur.org.il**